૨૦૦૭માં પાકિસ્તાનના તત્કાલીન રાષ્ટ્રપતિ પરવેજ મુશર્રફે જીણા હાઉસ પર પોતાના દેશ તરફથી દાવો માંડ્યો હતો. મુશરફની યોજના તેમાં વાણિજ્ય દુતાવાસ ખોલવાની હતી. એ જ વર્ષે દીના વાડિયાએ બૉમ્બે હાઇકોર્ટમાં અરજી દાખલ કરીને પોતાનો દાવો રજૂ કર્યો હતો. દીનાનો દાવો હતો કે એકમાત્ર વારસ હોવાના કારણે બંગલો તેમને મળવો જોઈએ. દીનાએ કોર્ટમાં એમ પણ કહ્યું હતું કે આ બંગલો તેમની બાળપણની યાદો સાથે જોડાયેલો છે અને તે પોતાના અંતિમ દિવસો તેમાં વિતાવવા માંગે છે. દીનાના દાવા પ્રમાણે, તેમના પિતાએ કોઈ વસિયત નહોતી લખી.